Til ”Efterskolelandskabet”

# Undervisning med værdier

*Lærere fra Portugal, Finland, Norge og Tyskland har i denne uge været på besøg på Efterskolen Solgården i Tarm. Ugen bød på masser af pædagogisk udvikling på tværs af nationaliteterne. En hel temadag med fokus på de værdier, som ligger til grund for undervisning har givet stor inspiration til alle deltagerne.*

*”Alt undervisning er båret af værdier. Man kan ikke undervise værdineutralt – derfor må begrebet ’påvirkning med respekt’ være centralt hos alle undervisere,”* sådan lød det bl.a. fra Carsten Hjort-Pedersen, der er pædagogisk konsulent. Hans pointe var, at man som lærer bør være meget bevidst om de værdier som man underviser ud fra. Carsten Hjort-Pedersen holdt et spændende foredrag for lærere fra de fem forskellige lande og gav bolden op til et længere gruppearbejde mellem lærerne, der fik lov til at arbejde med egne værdier og med deres respektive skoleres værdier.

*- ”Det blev et rigtig spændende arbejde og der var en stor åbenhed i gruppen. Vi lærte nye ting og på en måde blev vi bevidst om, hvad der driver vores lyst til at lærer eleverne noget – uanset om vi kommer fra Finland eller Portugal,”* fortæller Peter Jensen, der var tovholder på projektbesøget.

Efterskolen Solgården deltager over de kommende to skoleår i et såkaldt Erasmus+ projekt, der er et europæisk udvekslingsprojekt for både lærere og elever, som er støttet med EU-midler.

I det første projektbesøg i Danmark var fokus på, hvordan god undervisning kan blive endnu bedre. Gennem debat og oplæg kom lærergruppen vidt omkring lige fra oplæg om Grundtvigs skoletanker til begreber som ”åndfrihed” og værdibaseret undervisning.

*- ”Det er meget spændende at lytte til hinanden og lære mere om, hvad det vil sige at undervise i de forskellige lande. Gennem debat og de forskellige snakke blev jeg faktisk mere bevidst om, hvorfor jeg underviser, som jeg gør og jeg fik mulighed for at lære nyt om de forskellige grundlæggende tilgange, der er til undervisningen i de forskellige lande”* fortæller Peter Jensen fra Solgården.

Udover de pædagogiske aktiviteter, planlægningsmøder og debatter blev der også tid til forskellige kulturelle aktiviteter, som knyttede gruppen rigtig godt sammen. Et af højdepunkterne var en eftermiddagstur til fæstningen ved Hourvig strand på vestkysten, et besøg i en gårdbutik og så en aften i et hyggeligt dansk sommerhus.

I løbet af de kommende to år vil omkring 25 af eleverne og 10 lærere fra Solgårdens deltage i projektet,. Eleverne kommer på udvekslingsbesøg i Portugal, Norge og Tyskland. Her vil det fortsat handle om nye muligheder i undervisningen, og der bliver helt sikkert en masse at glæde sig til for eleverne, når de skal udveksle ideer og tanker med eleverne i de respektive lande.

Billedtekst:

096.jpg: Carsten Hjort-Pedersen underviser

0099.jpg: Carsten Hjort-Pedersen underviser

0026.jpg: Erasmusgruppen arbejder sammen

0045.jpg: Erasmusgruppen ved havet